થરાદમાં આવેલી જીલ્લાની એલસીબી પોલીસે બાતમીના આધારે રાજસ્થાનની સરહદે નાકાબંધી કરીને ગુજરાતમાં ઘુસાડવામાં આવતો 1200 બોટલ વિદેશી દારૂનો જથ્થો ઝડપી લેવામાં સફળતા મેળવી હતી.જોકે આરોપીઓ નાસી છુટ્યા હતા. જિલ્લા પોલીસવડા નિરજબડગુજરની સુચનાના પગલે જિલ્લાના એલસીબીના ઇન્ચાર્જ પી.આઇ,.જે.એચ.સિંધવના માર્ગદર્શન હેઠળ મંગળવારે એન.એન.પરમાર,પો.સ.ઈ. એલ.સી.બી.પાલનપુર તથા એલ.સી.બી. ટીમના પ્રવિણસિંહ, પ્રકાશચંદ્ર, ભરતભાઈ, ધેગાજી, દિલીપસિંહ,પ્રવીણભાઇ, લક્ષ્મણસિંહ મળીને અલગ-અલગ ટીમ બનાવીને કામગીરી હાથ ધરવામાં આવી હતી.જેમાં રાજસ્થાનથી એક નંબર વગરની બોલેરો જીપમાં દારૂ લવાઇ રહ્યો હોવાની ખાનગી બાતમી મળતાં પોલીસે થરાદના નારોલી ગામ પાસે નાકાબંધી કરી હતી.